તાજેતરમાં દેશની એન્ટી ટેરરીસ્ટ સ્કવોડે(એટીએસ) પ્રધાનમંત્રીશ્રી ની હત્યા ના કાવતરા અને દેશની આંતરિક સુરક્ષા જોખમાય તેવાં ષડયંત્રો કરવાના આરોપસર છ લોકોની ધરપકડ કરી.ત્યારે રાબેતા મુજબ કોંગ્રેસના રાહુલ ગાંધી સહીત વિરોધ પક્ષોએ આરોપીઓની તરફેણમાં નિવેદન બાજી ચાલુ કરી દીધી એટલુંજ નહિ પરંતુ તેને માનવ અધિકારો માટે કામ કરતા કાર્યકરો ગણાવી સરકાર સામે આક્ષેપબાજી ચાલુ કરી દીધી.આ લોકોનો ઈતિહાસ તપાસતા ખ્યાલ આવે છે કે આ કોઈ હ્યુમન રાઈટ્સ એક્ટીવીસ્ટસ નથી પરંતુ અર્બન નકસલવાદીઓ છે જે ભૂતકાળમાં દેશ વિરોધી કાવતરાઓ બદલ જેલની સજા ભોગવી ચુક્યા છે અને ખૂબીની વાત એ છે કે ત્યારે કોંગ્રેસ સરકાર હતી.કોંગ્રેસ સરકાર ધરપકડ કરે તો તેઓ નક્સલવાદી અને માઓવાદી પરંતુ ભાજપા સરકાર ધરપકડ કરે તો તે જ લોકો હ્યુમન રાઈટ્સ એક્ટીવીસ્ટસ બની જાય છે.